text: Se video: Annika smider ægget ud
  11 april 2017 kl. 09.05
  Tidligt i morges lagde storken Annika et æg i reden i Smedager. Først på formiddagen smed hun det dog ud igen.
  Ingen storkeunger uden en storkehan.
  Tirsdag morgen lagde storken Annika, der pt bor alene i reden i Smedager, sit første æg. Men da hun ikke har mandligt bekendtskab, var der ingen unge i ægget. Ifølge Mogens Lange Petersen fra Storkene.dk, så er det hormonerne, der har fået hende til at lægge et æg.
  - Annika tænker ikke over, om der er en unge i ægget. Hendes hormoner gør, at hun lægger æg nu. De bliver lagt, uanset om hun har en han omkring sig eller ej. De bliver passet på samme måde, de bliver vendt, pudset og ruget, men der kommer ikke unger ud af det, siger Mogens Lange Petersen tirsdag morgen til TV SYD, før Annika smed ægget ud af reden.
  Havde Annika ikke selv smidt ægget ud af reden, så havde en kommende han gjort det for at gøre plads til sit eget afkom.
  Ser øjeblikket, hvor Annika smider ægget ud her:
  
  